Diari Oficial de la Generalitat Valenciana


Sumari del DOGV 7386, del 22-10-2014 (2014/9509)

RESOLUCIÓ de 17 d'octubre de 2014, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de setembre i el 31 de desembre de 2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9509


Data del document
:   17-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 d'octubre de 2014, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de setembre i el 31 de desembre de 2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana. [2014/9509]  
Vistes les sol·licituds d'ajuda presentades a l'empara de l'Orde 70/2014, de 25 d'agost, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de setembre i el 31 de desembre de 2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana (DOCV 7347, 27.08.2014).  
Examinades les sol·licituds d'ajudes presentades pels centres privats, així com la documentació que s'indica com a preceptiva en l'article 6 de l'orde de convocatòria.  
Vista la proposta de concessió i denegació de les ajudes que eleva la comissió de valoració creada a este efecte, en compliment d'allò que s'ha preceptuat en l'article 8 de l'esmentada orde de convocatòria.  
De conformitat amb l'article 11 de l'orde, per delegació de la consellera d'Educació, Cultura i Esport, resolc:  
  
Primer  
Aprovar la concessió d'ajudes (per al període comprés entre l'1 de setembre i el 31 de desembre de 2014) als centres docents privats que figuren en l'annex I de la present resolució, que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana, i pels imports que s'indiquen, resultant un total de 102.660,00 - per a segons cursos de PCPI i de 820.017,12 - per a FPB.  
  
Segon  
Denegar les sol·licituds d'ajudes dels centres docents privats que figuren en l'annex II de la present resolució, pels motius que s'indiquen.  
  
  
Tercer  
La justificació de l'ajudes concedides per part dels beneficiaris s'ajustarà en forma i termini al que preveu l'article 14 de l'Orde 70/2014 en forma i termini, dirigit al Servici de Centres Privats Concertats i Centres Privats de la Direcció General de Centres i Personal Docent.  
En cas que no es presente la justificació en el termini indicat, el beneficiari perdrà el dret a rebre la subvenció en compliment del que disposa l'article 15 de l'Orde 70/2014.  
  
Quart  
El pagament d'estes ajudes es realitzarà d'acord amb el que establix l'article 13 de l'Orde 70/2014.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se  
b) El recurs contenciós administratiu haurà de plantejar-se davant de davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 17 d'octubre de 2014.- El director general de Centres i Personal Docent: Santiago Martí Alepuz.